CELEX: 62011TN0168
Language: hu
Date: 2012-04-25 00:00:00
Title: T-168/11. sz. ügy: 2012. április 25-én benyújtott kereset — AQ kontra Európai Parlament

18.8.2012   
            
            
               HU
            
            
               Az Európai Unió Hivatalos Lapja
            
            
               C 250/15
            
         2012. április 25-én benyújtott kereset — AQ kontra Európai Parlament
   (T-168/11. sz. ügy)
   2012/C 250/29
   Az eljárás nyelve: lengyel
   
      Felek
   
   
      Felperes: AQ (Żary, Lengyelország) (képviselő: K. Rosiak, jogi tanácsadó)
   
      Alperes: Európai Parlament
   
      Kérelmek
   
   A felperes képviseletével megbízott képviselő azt kéri, hogy a Törvényszék:
   
               —
            
            
               állapítsa meg, hogy a kereset elfogadhatatlan, és arról nem szükséges határozni;
            
         
               —
            
            
               állapítsa meg, hogy a felperes által követelt kártérítésnek az Európai Parlament cselekménye vagy mulasztása által okozott tényleges és biztos károk hiányában nincs alapja.
            
         
      Jogalapok és fontosabb érvek
   
   A felperes képviseletével megbízott képviselő kérelmeinek alátámasztása érdekében három jogalapra hivatkozik.
   
               1.
            
            
               Az első:
               
                           —
                        
                        
                           Hacsak nem állapítják meg, hogy az Európai Parlament 2008. július 7-i levele a Petíciós Bizottság által hozott, a felperes korábbi olyan petíciójára vonatkozó határozatot tartalmaz, amely tartalmában teljes mértékben megegyezik a petícióval, feltételezni lehet, hogy az Európai Parlament a jelen ügyben jelentős eljárási szabályokat (az Európai Parlament eljárási szabályzata) sértett meg, és elmulasztott a hozzá benyújtott petícióra válaszul a felperesnek aktust kibocsátani.
                        
                     
         
               2.
            
            
               A második:
               
                           —
                        
                        
                           Mivel azonban a petíció nem érint olyan ügyet, amely az Európai Unió tevékenységi körébe tartozna, a felperesnek nem fűződik érdeke az eljáráshoz.
                        
                     
         
               3.
            
            
               A harmadik:
               
                           —
                        
                        
                           Ezenkívül, mivel mind az EK 230. cikk (EUMSZ 263. cikk), mind az EK 232. cikk (EUMSZ 265. cikk) alapján történő keresetindítás határideje már lejárt abban az időpontban, amikor a felperes a költségmentességet kérelmezte, a kereset elfogadhatatlan.